b'\n_START_ARTICLE_\nGentrifisering\n_START_SECTION_\nNorske eksempler\n_START_PARAGRAPH_\nI Oslo har det skjedd en gentrifisering flere steder, som dels er resultat av politiske beslutninger og byplanlegning. Dette gjelder ikke minst tidligere arbeiderklassestr\xc3\xb8k som trehusforstedene Bergfjerdingen, Rodel\xc3\xb8kka og Kampen, og den nye bebyggelsen p\xc3\xa5 Aker Brygge, som har utviklet seg til byens dyreste str\xc3\xb8k. Den sentrumsn\xc3\xa6re delen av Oslo \xc3\xb8st har opplevd en delvis gentrifiseringsprosess. _NEWLINE_Det gamle arbeiderklassestr\xc3\xb8ket Gr\xc3\xbcnerl\xc3\xb8kka har for eksempel de siste \xc3\xa5rene opplevd \xc3\xb8kende boligpriser, som har f\xc3\xb8rt til at den tradisjonelle befolkningen, arbeidere og (de siste ti\xc3\xa5rene) innvandrere, i noen grad har s\xc3\xb8kt til drabantbyene lenger \xc3\xb8st, mens endel akademikere og andre bedre stilte har flyttet inn. P\xc3\xa5 Gr\xc3\xbcnerl\xc3\xb8kka har gentrifiseringsprosessen likevel ikke kommet s\xc3\xa5 langt at Gr\xc3\xbcnerl\xc3\xb8kka har oppn\xc3\xa5dd samme status som de tradisjonelt fine str\xc3\xb8kene p\xc3\xa5  Vestkanten. Mange vil derimot argumentere for at omr\xc3\xa5det de siste \xc3\xa5rene har opplevd en drastisk omveltning i kulturell status, fra \xc3\xa5 bli betraktet som lumske fattigstr\xc3\xb8k, til n\xc3\xa5 \xc3\xa5 bli betraktet som trendy, hippe omr\xc3\xa5der, og trekkplastre for personer fra kreative yrker. Lignende prosesser skjer i omr\xc3\xa5der som Gr\xc3\xb8nland, T\xc3\xb8yen og Gamlebyen.'